laion/Wikipedia-Exotic huggingface dataset:
জেমস (দ্ব্যর্থতা নিরসন)

উইকিঅভিধানে জেমস শব্দটি খুঁজুন। জেমস দ্বারা বোঝানো হতে পারে: জেমস (নাম)- জেমস নাম ধারণকৃত ব্যক্তিদের তালিকা। জেমস (সঙ্গীতজ্ঞ) - বাংলাদেশী গায়ক জেমস (পারিবারিক নাম)- পারিবারিক নাম হিসেবে জেমস নাম ব্যবহারকারী ব্যক্তিদের তালিকা। জেমস বন্ড (চরিত্র)- ইয়ান ফ্লেমিং রচিত বিখ্যাত গোয়েন্দা চরিত্র। সেন্ট জেমস' স্কুল, কলকাতা জেমস গ্রেগরি (দ্ব্যর্থতা নিরসন) জেমস জয়েস (দ্ব্যর্থতা নিরসন) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
বাহারক জেলা

বাহারক জেলা হচ্ছে আফগানিস্তানের বাদাখশন প্রদেশের একটি জেলা। জেলাটি ফয়েজাবাদ থেকে প্রায় ৩০ কিমি দক্ষিণ পূর্বে অবস্থান করছে। বাহারক হচ্ছে শহরটির রাজধানী এবং জেলাটিতে প্রায় ১৪,০০০ বাসিন্দাদের বসতভিটা রয়েছে। জেলাটি বাহারিস্তান নামেও পরিচিত। স্যার অরেল স্টিন এক বিবৃতি বলেন যে, বাহারক বর্তমানে রাজধানী ফয়জাবাদ হলেও পূর্বে বাদাকশনের রাজধানী ছিল। Innermost Asia: Detailed report of explorations in Central Asia, Kan-su and Eastern Iran, 5 vols. M. Aurel Stein. 1928. Oxford. Clarendon Press. Reprint: New Delhi. Cosmo Publications. 1981, Vol. II, p. 877.
দারাইম জেলা

দারাইম জেলা আফগানিস্তানের বাদাখশন প্রদেশের একটি জেলা। ফায়েজাবাদ জেলার একটি অংশ হিসেবে এটি ২০০৫ সালে গঠন করা হয়েছিল এবং এখানে প্রায় ৬৫,০০০ এর উপরে বাসিন্দাদের জনবসতি রয়েছে। Map at the Afghanistan Information Management Services
সত্যেন্দ্রকুমার দেব

সত্যেন্দ্রকুমার দেব (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন। বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণ ভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফ-এর সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে। বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউণ্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে ৯ জন তাতে আঘাত পেয়ে তাৎক্ষণিকভাবে নিহত হন এবং রাতে হাসপাতালে আরও একজনের মৃত্যুর পাশাপাশি পরদিন সত্যেন্দ্রের মৃতদেহ পাওয়া যায় রেলস্টেশনের পার্শ্ববর্তী পুকুরপাড়ে। নিহত হওয়ার পরদিন, ২০ মে, সত্যেন্দ্রসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে সত্যেন্দ্রসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে তাদের স্মরণে গড়ে তোলা হয়েছে শিলচর কেন্দ্রীয় শহীদ মিনার। বরাক উপত্যকার বাংলা ভাষার আন্দোলন। সাহা, অমর (২০ মে ২০১২)। "আরেক ফাল্গুনের কথা"। দৈনিক প্রথম আলো। সংগ্রহের তারিখ ১ ডিসেম্বর ২০১৭। [স্থায়ীভাবে অকার্যকর সংযোগ] মাহবুব, এম. আর. (৪ জুন ২০১৬)। "আসামে বাংলা ভাষা-আন্দোলন"। দৈনিক ইনকিলাব। সংগ্রহের তারিখ ২ ডিসেম্বর ২০১৭।  "যথাযোগ্য মর্যাদায় বরাক উপত্যকায় পালিত হলো ভাষা শহিদ দিবস"। আজকের অনলাইন কাগজ। ১৯ মে ২০১৭। সংগ্রহের তারিখ ২ ডিসেম্বর ২০১৭। [স্থায়ীভাবে অকার্যকর সংযোগ] বাহার উদ্দিন (১৯ মে ২০১৫)। "ঊনিশের উন্নতশির"। দৈনিক ইত্তেফাক। সংগ্রহের তারিখ ১ ডিসেম্বর ২০১৭। [স্থায়ীভাবে অকার্যকর সংযোগ] মুখোপাধ্যায়, বৈদ্যনাথ (১৯ মে ২০১৩)। "বাঙালির চেতনায় শুধু একুশে, স্থান নেই উনিশের শহীদদের"। এই সময়। কলকাতা।  "পশ্চিমবঙ্গে শিলচরের ভাষা শহীদদের স্মরণ"। বাংলানিউজটোয়েন্টিফোর.কম। ১৯ মে ২০১৭। সংগ্রহের তারিখ ২ ডিসেম্বর ২০১৭।  "REPORT of Non Official Enquiry Commission of CACHAR" [কাছাড়ের অফিসিয়াল তদন্ত কমিশনের প্রতিবেদন] (পিডিএফ) (ইংরেজি ভাষায়)। শিলচর-৫, আসাম: এ. কে. দাশ মেমোরিয়াল ট্রাস্ট। সংগ্রহের তারিখ ২ ডিসেম্বর ২০১৭।  বিশ্বাস, সুকুমার। আসামে ভাষা আন্দোলন ও বাঙালি-প্রসঙ্গ ১৯৪৭-১৯৬১। আগরতলা, ত্রিপুরা: পারুল প্রকাশনী প্রাইভেট লিমিটেড। আইএসবিএন 93-8670-825-6।
হিতেশ বিশ্বাস

হিতেশ বিশ্বাস (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন। হিতেশ বিশ্বাসের আদিনিবাস ছিল বর্তমান বাংলাদেশের ব্রাহ্মণবাড়িয়ায়।মাত্র বারো বছর বয়সে পিতৃহীন হিতেশ বিশ্বাস বাস্তুহারা হয়ে ব্রাহ্মণবাড়িয়া থেকে ত্রিপুরার খোয়াই শহরের উদ্বাস্তু কলোনির বাসিন্দা হন। মা, ছোট ভাই ও এক বোনের সংসার ছিল তাদের। শিলচর শহরে ভগ্নিপতির বাসায় অবস্থানকালে মাতৃভাষার জন্য জীবনদান করেন। বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফের সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে। বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউন্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে হিতেশসহ ৯ জন তাতে আঘাত পেয়ে তাৎক্ষণিকভাবে নিহত হন নিহত হওয়ার পরদিন, ২০ মে, হিতেশসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে হিতেশসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে তাদের স্মরণে গড়ে তোলা হয়েছে শিলচর কেন্দ্রীয় শহীদ মিনার। বরাক উপত্যকার বাংলা ভাষার আন্দোলন। সাহা, অমর (২০ মে ২০১২)। "আরেক ফাল্গুনের কথা"। দৈনিক প্রথম আলো। সংগ্রহের তারিখ ১ ডিসেম্বর ২০১৭। [স্থায়ীভাবে অকার্যকর সংযোগ] মাহবুব, এম. আর. (৪ জুন ২০১৬)। "আসামে বাংলা ভাষা-আন্দোলন"। দৈনিক ইনকিলাব। সংগ্রহের তারিখ ২ ডিসেম্বর ২০১৭।  "যথাযোগ্য মর্যাদায় বরাক উপত্যকায় পালিত হলো ভাষা শহিদ দিবস"। আজকের অনলাইন কাগজ। ১৯ মে ২০১৭। সংগ্রহের তারিখ ২ ডিসেম্বর ২০১৭। [স্থায়ীভাবে অকার্যকর সংযোগ] "আসামে বাংলা ভাষা আন্দোলনে ১১ শহিদের কথা"। sarabangla.net। ১৮ মে ২০২২। সংগ্রহের তারিখ ১০ ফেব্রুয়ারি ২০২৪।  বাহার উদ্দিন (১৯ মে ২০১৫)। "ঊনিশের উন্নতশির"। দৈনিক ইত্তেফাক। সংগ্রহের তারিখ ১ ডিসেম্বর ২০১৭। [স্থায়ীভাবে অকার্যকর সংযোগ] মুখোপাধ্যায়, বৈদ্যনাথ (১৯ মে ২০১৩)। "বাঙালির চেতনায় শুধু একুশে, স্থান নেই উনিশের শহীদদের"। এই সময়। কলকাতা।  "পশ্চিমবঙ্গে শিলচরের ভাষা শহীদদের স্মরণ"। বাংলানিউজটোয়েন্টিফোর.কম। ১৯ মে ২০১৭। সংগ্রহের তারিখ ২ ডিসেম্বর ২০১৭।  "REPORT of Non Official Enquiry Commission of CACHAR" [কাছাড়ের অফিসিয়াল তদন্ত কমিশনের প্রতিবেদন] (পিডিএফ) (ইংরেজি ভাষায়)। শিলচর-৫, আসাম: এ. কে. দাশ মেমোরিয়াল ট্রাস্ট। সংগ্রহের তারিখ ২ ডিসেম্বর ২০১৭।  বিশ্বাস, সুকুমার। আসামে ভাষা আন্দোলন ও বাঙালি-প্রসঙ্গ ১৯৪৭-১৯৬১। আগরতলা, ত্রিপুরা: পারুল প্রকাশনী প্রাইভেট লিমিটেড। আইএসবিএন 93-8670-825-6।
কুমুদরঞ্জন দাস

কুমুদরঞ্জন দাস (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন। বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণ ভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফ-এর সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে। বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউণ্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে কুমুদসহ ৯ জন তাতে আঘাত পেয়ে তাৎক্ষণিকভাবে নিহত হন এবং রাতে হাসপাতালে আরও একজনের মৃত্যুর পাশাপাশি পরদিন অপর একজনের মৃতদেহ পাওয়া যায় রেলস্টেশনের পার্শ্ববর্তী পুকুরপাড়ে। নিহত হওয়ার পরদিন, ২০ মে, কুমুদসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে কুমুদসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে তাদের স্মরণে গড়ে তোলা হয়েছে শিলচর কেন্দ্রীয় শহীদ মিনার। বরাক উপত্যকার বাংলা ভাষার আন্দোলন। সাহা, অমর (২০ মে ২০১২)। "আরেক ফাল্গুনের কথা"। দৈনিক প্রথম আলো। সংগ্রহের তারিখ ১ ডিসেম্বর ২০১৭। [স্থায়ীভাবে অকার্যকর সংযোগ] মাহবুব, এম. আর. (৪ জুন ২০১৬)। "আসামে বাংলা ভাষা-আন্দোলন"। দৈনিক ইনকিলাব। সংগ্রহের তারিখ ২ ডিসেম্বর ২০১৭।  "যথাযোগ্য মর্যাদায় বরাক উপত্যকায় পালিত হলো ভাষা শহিদ দিবস"। আজকের অনলাইন কাগজ। ১৯ মে ২০১৭। সংগ্রহের তারিখ ২ ডিসেম্বর ২০১৭। [স্থায়ীভাবে অকার্যকর সংযোগ] বাহার উদ্দিন (১৯ মে ২০১৫)। "ঊনিশের উন্নতশির"। দৈনিক ইত্তেফাক। সংগ্রহের তারিখ ১ ডিসেম্বর ২০১৭। [স্থায়ীভাবে অকার্যকর সংযোগ] মুখোপাধ্যায়, বৈদ্যনাথ (১৯ মে ২০১৩)। "বাঙালির চেতনায় শুধু একুশে, স্থান নেই উনিশের শহীদদের"। এই সময়। কলকাতা।  "পশ্চিমবঙ্গে শিলচরের ভাষা শহীদদের স্মরণ"। বাংলানিউজটোয়েন্টিফোর.কম। ১৯ মে ২০১৭। সংগ্রহের তারিখ ২ ডিসেম্বর ২০১৭।  "REPORT of Non Official Enquiry Commission of CACHAR" [কাছাড়ের অফিসিয়াল তদন্ত কমিশনের প্রতিবেদন] (পিডিএফ) (ইংরেজি ভাষায়)। শিলচর-৫, আসাম: এ. কে. দাশ মেমোরিয়াল ট্রাস্ট। সংগ্রহের তারিখ ২ ডিসেম্বর ২০১৭।  বিশ্বাস, সুকুমার। আসামে ভাষা আন্দোলন ও বাঙালি-প্রসঙ্গ ১৯৪৭-১৯৬১। আগরতলা, ত্রিপুরা: পারুল প্রকাশনী প্রাইভেট লিমিটেড। আইএসবিএন 93-8670-825-6।
সুনীল সরকার

সুনীল সরকার (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন। ওনারা দুই ভাই একজন ডাঃ গোপাল চন্দ্র সরকার যিনি পশ্চিমবঙ্গের বসবাস করতেন। তার এক পুত্র ও কন্যা ছিল। তাঁর পুত্রের নাম প্রশান্ত সরকার ও কন্যা নাম ভারতি সরকার। বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফের সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে। বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউন্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে সুনীলসহ ৯ জন তাতে আঘাত পেয়ে তাৎক্ষণিকভাবে নিহত হন এবং রাতে হাসপাতালে আরও একজনের মৃত্যুর পাশাপাশি পরদিন অপর একজনের মৃতদেহ পাওয়া যায় রেলস্টেশনের পার্শ্ববর্তী পুকুরপাড়ে। নিহত হওয়ার পরদিন, ২০ মে, সুনীলসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে সুনীলসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে তাদের স্মরণে গড়ে তোলা হয়েছে শিলচর কেন্দ্রীয় শহীদ মিনার। বরাক উপত্যকার বাংলা ভাষার আন্দোলন। সাহা, অমর (২০ মে ২০১২)। "আরেক ফাল্গুনের কথা"। দৈনিক প্রথম আলো। সংগ্রহের তারিখ ১ ডিসেম্বর ২০১৭। [স্থায়ীভাবে অকার্যকর সংযোগ] মাহবুব, এম. আর. (৪ জুন ২০১৬)। "আসামে বাংলা ভাষা-আন্দোলন"। দৈনিক ইনকিলাব। সংগ্রহের তারিখ ২ ডিসেম্বর ২০১৭।  "যথাযোগ্য মর্যাদায় বরাক উপত্যকায় পালিত হলো ভাষা শহিদ দিবস"। আজকের অনলাইন কাগজ। ১৯ মে ২০১৭। সংগ্রহের তারিখ ২ ডিসেম্বর ২০১৭। [স্থায়ীভাবে অকার্যকর সংযোগ] বাহার উদ্দিন (১৯ মে ২০১৫)। "ঊনিশের উন্নতশির"। দৈনিক ইত্তেফাক। সংগ্রহের তারিখ ১ ডিসেম্বর ২০১৭। [স্থায়ীভাবে অকার্যকর সংযোগ] মুখোপাধ্যায়, বৈদ্যনাথ (১৯ মে ২০১৩)। "বাঙালির চেতনায় শুধু একুশে, স্থান নেই উনিশের শহীদদের"। এই সময়। কলকাতা।  "পশ্চিমবঙ্গে শিলচরের ভাষা শহীদদের স্মরণ"। বাংলানিউজটোয়েন্টিফোর.কম। ১৯ মে ২০১৭। সংগ্রহের তারিখ ২ ডিসেম্বর ২০১৭।  "REPORT of Non Official Enquiry Commission of CACHAR" [কাছাড়ের অফিসিয়াল তদন্ত কমিশনের প্রতিবেদন] (পিডিএফ) (ইংরেজি ভাষায়)। শিলচর-৫, আসাম: এ. কে. দাশ মেমোরিয়াল ট্রাস্ট। সংগ্রহের তারিখ ২ ডিসেম্বর ২০১৭।  বিশ্বাস, সুকুমার। আসামে ভাষা আন্দোলন ও বাঙালি-প্রসঙ্গ ১৯৪৭-১৯৬১। আগরতলা, ত্রিপুরা: পারুল প্রকাশনী প্রাইভেট লিমিটেড। আইএসবিএন 93-8670-825-6।
ফয়জাবাদ জেলা

ফয়জাবাদ জেলা আফগানিস্তানের বাদাখশন প্রদেশের ৩০ টি জেলার মধ্যে অন্যতম একটি জেলা। ২০০৫ সালে প্রদেশটিতে বেশ কয়েকটি অংশকে কয়েকটি নতুন জেলা হিসেবে তৈরির জন্য বিভক্ত করা হয়েছিল। অবশিষ্ট অংশ প্রায় ৪৬,০০০ এর উপরে বাসিন্দাদের বসতবাড়ি রয়েছে। জেলাগুলির মধ্যে নিম্নোক্ত জনবসতি অন্তর্ভুক্ত রয়েছে: ছায়াবাক মানচিত্র[স্থায়ীভাবে অকার্যকর সংযোগ] আফগানিস্তান তথ্য ব্যবস্থাপনা পরিষেবার
ইশকাশিম জেলা

ইশকাশিম জেলা পূর্ব আফগানিস্তানের বাদাখশন প্রদেশের ২৮টি জেলার মধ্যে অন্যতম একটি জেলা। ইশকাশিম হচ্ছে জেলাটির রাজধানী শহর, (এছাড়াও: আশকাশিম, আশকাশেম নামেও পরিচিত; পশতু: اشکاشم)। এই অঞ্চলের মানুষদের তাজিক বলা হয়ে থাকে এবং তাদের মধ্যে থেকে কিছু মানুষ ইশকাশিমী ভাষায়ও কথা বলে থাকে। জেলাটিতে মোট জনসংখ্যা আনুমানিক ১১,০০০ জনের মত রয়েছে। ইশকাসিম জেলা আফগানিস্তান ও তাজিকিস্তানের মধ্যকার আন্তর্জাতিক সীমান্তে অবস্থিত, যেখানে একই ইশকশিম নামের একটি জনবসতি রয়েছে। The Afghanistan - Tajikistan border there.
ওপেন টু বাইস্কোপ

ওপেন টু বাইস্কোপ পশ্চিমবঙ্গ, বাংলাদেশের গ্রামীণ খেলাধুলার মধ্যে অন্যতম। এর সরলতার কারণে মেয়েদের কাছে ওপেন টু বাইস্কোপ খেলাটি আজ পর্যন্ত জনপ্রিয়তা পেয়ে আসছে। এটি একটি সহায়ক খেলা। দল গঠন করার জন্য এই খেলাটি খেলা হয়। এই খেলাটির সাথে জড়িত ছড়া-গানটি ব্রিটিশ যুগের ইংরেজ সাহেবদের বিনোদনের প্রতি ইঙ্গিত করে। ওপেন টু বাইস্কোপ নাইন টেন টেলিস্কোপ চুলটানা বিবিয়ানা সাহেব বিবির বৈঠকখানা সাহেব বলেছে যেতে পান সুপারি খেতে পানের আগায় মরিচ বাটা স্প্রিং এর চাবি আঁটা যার নাম মনিমালা তাকে দেবো মুক্তার মালা। দু'জন দলপতি ফুল অথবা ফলের নামে নিজেদের দলের নাম নির্বাচন করে। তারা মুখোমুখি দাঁড়িয়ে দু'হাত দিয়ে একটি তোরণ নির্মাণ করে। খেলায় অংশগ্রহণকারী খেলোয়াড়রা পরস্পরের কাঁধে হাত রেখে রেলগাড়ির মতো সারিবদ্ধভাবে দাঁড়িয়ে ছড়া বলতে বলতে এই তোরণের নীচ দিয়ে যাতায়াত করতে থাকে। ছড়া শেষ হবার মূহুর্তে যে খেলোয়াড় তোরণের মধ্যে অবস্থান করে তাকে দলপতিরা হাতের মধ্যে বন্দী করে। তারা তাকে জিজ্ঞাসা করে সে কোন দলে যোগ দেবে। তখন সে তার পছন্দের দলে যোগ দেয়। এই ভাবে প্রতিটি খেলোয়াড় দুই দলে বিভক্ত হয়ে মূল খেলা শুরু করে। কখনো কখনো মূল খেলা হিসেবেই ওপেন টু বাইস্কোপ খেলাটি খেলা হয়ে থাকে। কানামাছি বরফ-পানি বউচি চোর পুলিশ (খেলা) দাড়িয়াবান্দা এক্কাদোক্কা বাংলাদেশের খেলাধুলা, রশীদ হায়দার, বাংলা একাডেমী
ব্রহ্মপুত্র উপত্যকা

ব্রহ্মপুত্র উপত্যকা হচ্ছে হিমালয় পর্বতশ্রেণীর পূর্ব এবং উত্তরপূর্ব পর্বতশ্রেণী সমূহের মধ্যে অবস্থিত একটি অঞ্চল। এই উপত্যকাটি পশ্চিম ব্রহ্মপুত্র উপত্যকার অন্তর্গত যার সাথে রয়েছে ধুবড়ী, গোয়ালপাড়া এবং কামরূপ অঞ্চল; মধ্য ব্রহ্মপুত্র উপত্যকা অঞ্চলের মধ্যে অন্তর্গত রয়েছে দরং, নগাঁও এবং শোণিতপুর জেলা; এবং, পূর্বাঞ্চলীয় ব্রহ্মপুত্র উপত্যকা অঞ্চলের মধ্যে অন্তর্গত রয়েছে লখিমপুর, ডিব্রুগড় এবং শিবসাগর। উত্তরবঙ্গের তিস্তা নদীও ব্রহ্মপুত্র নদে এসে পতিত হয়েছে। ব্রহ্মপুত্র উপত্যকা তার বর্ষাবন-জাতীয় জলবায়ুর জন্য পৃথিবীর কতিপয় সবথেকে উৎপাদনশীল মাটির মধ্যে একটি। আসাম থেকে ব্রহ্মপুত্র নদ এসে বঙ্গ দিয়ে প্রবাহিত হয়েছে, যেখানে এটা গঙ্গা নদীর সাথে মিলিত হয়ে বিশ্বের বৃহত্তম ব-দ্বীপ সৃষ্টি করেছে এবং পরিশেষে দক্ষিণ দিক দিয়ে প্রবাহিত হয়ে বঙ্গোপসাগরে পড়েছে। বরাক উপত্যকা Goswami, Homeswar (১৯৮৫)। Population Trends in the Brahmaputra Valley। Mittal Publications। পৃষ্ঠা 206।  Das, Bhuban Mohan (১৯৯৭)। The Brahmaputra valley population। পৃষ্ঠা 156।
জুর্ম জেলা

জুর্ম জেলা আফগানিস্তানে উত্তরপূর্বে বাদাখশন প্রদেশের ২৮টি জেলার মধ্যে অন্যতম একটি জেলা। জেলাটির রাজধানী শহরের নামে নামকরণ করা হয় জুর্ম। ফয়েজাবাদে প্রদেশের কেন্দ্র থেকে জেলাটি ৩ ঘণ্টার দূরত্বে অবস্থিতন এবং প্রায় ৩,০০০ বাসিন্দাদের বসতবাড়ি রয়েছে এখানে। যার ফলে জেলাটি প্রদেশের সর্বাধিক জনবহুল অংশগুলির মধ্যে একটি হিসেবে জায়গা করে নিয়েছে। আফগানিস্তান হিন্দুকুশ পর্বতমালা সর্বোচ্চ পয়েন্ট থেকে জুর্ম জেলা ৬৭২৯ মিটারে দূরত্বে অবস্থান করছে। জেলাটি মূলত জনসংখ্যা এবং গ্রামের সমন্বয়ে গঠিত হয়েছে। ফেরঘামেনজ, কাইব, কাইতেব, উলারিব, ফেরঘামেরু, খাস্তক, এবং ইসান হচ্ছে জনবহুল বসতিসমূহ। প্রতিটি জনবসতিগুলো গ্রামের অন্তর্ভুক্ত।
খাশ জেলা

খাশ জেলা আফগানিস্তানের বাদাখশন প্রদেশের ২৮টি জেলার মধ্যে অন্যতম একটি জেলা। এটি ২০০৫ সালে জুর্ম জেলার অংশ হিসেবে তৈরি করা হয়েছিল এবং প্রায় ৪৮,০০০ মানুষের বসতবাড়ি রয়েছে এখানে। যার ফলে এটি প্রদেশের তৃতীয় বৃহত্তম জনবহুল জেলা হিসেবে বিবেচিত হয়। মানচিত্র[স্থায়ীভাবে অকার্যকর সংযোগ] আফগানিস্তান তথ্য ব্যবস্থাপনা পরিষেবার
দ্য ফুটবল অ্যাসোসিয়েশন

দ্য ফুটবল অ্যাসোসিয়েশন (ইংরেজি: The Football Association, ইংরেজি উচ্চারণ: /ðə ˈfʊtbɔːl əˌsəʊsɪˈeɪʃ(ə)n/; এছাড়াও সংক্ষেপে এফএ নামে পরিচিত) হচ্ছে ইংল্যান্ড, জার্সি, বেইলিউইক অফ গার্ন্সলি এবং আইল অফ ম্যানের ফুটবলের সর্বোচ্চ নিয়ন্ত্রক সংস্থা। ১৮৬৩ সালে প্রতিষ্ঠিত এই সংস্থাটি ইউরোপ তথা পুরো বিশ্বের প্রাচীনতম ফুটবল সংস্থা। ফুটবল খেলার প্রথম অ্যাসোসিয়েশন হিসেবে প্রতিষ্ঠার ফলে এই সংস্থাটি তাদের নামে "ইংরেজ" শব্দটি ব্যবহার করে না। এটি প্রতিষ্ঠার ৪২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, অন্যদিকে প্রতিষ্ঠার ৯১ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এছাড়াও ফুটবল খেলার নিয়ম নির্ধারণকারী সংস্থা ইন্টারন্যাশনাল ফুটবল অ্যাসোসিয়েশন বোর্ডে (আইএফএবি) এই সংস্থাটির স্থায়ী সদস্যপদ রয়েছে। এই সংস্থার সদর দপ্তর ইংল্যান্ডের রাজধানী লন্ডনের ওয়েম্বলি স্টেডিয়ামে অবস্থিত। এই সংস্থাটি ইংল্যান্ডের পুরুষ, নারী এবং যুব জাতীয় দলের পাশাপাশি ঘরোয়া ফুটবলে এফএ কাপের মতো প্রতিযোগিতার সকল কার্যক্রম পরিচালনা করে। এছাড়াও সংস্থাটি ব্রিটিশ অলিম্পিক অ্যাসোসিয়েশনের সদস্য হওয়ায় অলিম্পিকে গ্রেট ব্রিটেনের হয়ে অংশগ্রহণকারী ফুটবল দলের পুরুষ এবং নারী বিভাগের সকল কার্যক্রম পরিচালনা করে। যদিও এই সংস্থাটি ইংল্যান্ডের ফুটবল পদ্ধতির সর্বোচ্চ স্তর প্রিমিয়ার লীগের দৈনন্দিন কার্যক্রম পরিচালনা করে না, তবে উক্ত লীগের নিয়ম পরিবর্তন অথবা পরিমার্জন ও সভাপতি এবং কার্যনির্বাহী নিয়োগের ক্ষেত্রে এর একটি বিশেষ ভেটো ক্ষমতা রয়েছে। বর্তমানে দ্য ফুটবল অ্যাসোসিয়েশনের সভাপতির দায়িত্ব পালন করছেন গ্রেগ ক্লার্ক এবং সাধারণ সম্পাদকের দায়িত্ব পালন করছেন মার্ক বুলিংহ্যাম। ২ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০২০।  "The History of The FA"। thefa.com (ইংরেজি ভাষায়)। দ্য ফুটবল অ্যাসোসিয়েশন। সংগ্রহের তারিখ ২৭ আগস্ট ২০২০।  "Team GB decision reached"। TheFA.com। ২৬ জুন ২০১১। সংগ্রহের তারিখ ৩ মার্চ ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Premier League and Other Football Bodies"। Premier League। ১৮ মার্চ ২০০৬ তারিখে মূল থেকে আর্কাইভ করা। সংগ্রহের তারিখ ১৭ মে ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে দ্য ফুটবল অ্যাসোসিয়েশন সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) ফিফা-এ দ্য ফুটবল অ্যাসোসিয়েশন ওয়েব্যাক মেশিনে আর্কাইভকৃত ১৮ নভেম্বর ২০১৮ তারিখে (ইংরেজি) উয়েফা-এ দ্য ফুটবল অ্যাসোসিয়েশন (ইংরেজি) ওপেনকর্পোরেটে দলবদ্ধ দ্য ফুটবল অ্যাসোসিয়েশন কোম্পানি (ইংরেজি) টম বাওয়ারের হেজ দ্য ব্ল্যাজার ব্রিজেড ডুমড ফুটবল? (ইংরেজি) রয়্যাল ইঞ্জিনিয়ারস মিউজিয়ামে ওয়েন দ্য রয়্যাল ইঞ্জিনিয়ার অন দ্য এফএ কাপ ১৮৭৫ (ইংরেজি) দ্য এফএ অ্যাট ১৫০: ছবিতে ইতিহাস (ইংরেজি)
খওয়াহান জেলা

খওয়ান জেলা (ফার্সি: شهرستان خواهان), (পশতু: خواهان ولسوالی) আফগানিন্তানের উত্তরপূর্বে অবস্থিত বাদাখশন প্রদেশের ২৮টি জেলার মধ্যে একটি জেলা। জেলাটির রাজধানী শহর হচ্ছে খওয়ান। জেলাটির মোট জনসংখ্যা প্রায় ২৭,০০০ জনে বাসিন্দা রয়েছে। এটি দক্ষিণ পশ্চিম রাঘিসিয়া জেলাগুলির সাথে জেলা সীমানা তৈরী করেছে, উত্তরপূর্বে কুফাব এবং উত্তর পশ্চিমে পাঞ্জ নদী এবং তাজিকিস্তানের খাতলোন প্রদেশের জেলা শুরো-অবদ অবস্থিত। Khowahan District আফগানিস্তান তথ্য ব্যবস্থাপনা পরিষেবার মানচিত্র[স্থায়ীভাবে অকার্যকর সংযোগ]
ডার্লিং নদী

ডার্লিং নদী (ইংরেজি: Darling) দক্ষিণ-পূর্ব অস্ট্রেলিয়ার একটি নদী এবং দেশটির দীর্ঘতম নদী। কুইন্সল্যান্ডের গ্রেট ডিভাইডিং রেঞ্জের অনেকগুলি পাহাড়ি নদী একত্রে মিলিত হয়ে এর জন্ম দিয়েছে। ২৯৪৯ কিমি দীর্ঘ নদীটি দক্ষিণ-পশ্চিম দিকে নিউ সাউথ ওয়েল্‌স রাজ্যের শুষ্ক নিম্নভূমির মধ্য দিয়ে প্রবাহিত হয়ে ওয়েন্টওয়র্থে মারি নদীর সাথে মিলিত হয়েছে। এটি মারি নদীর বৃহত্তম উপনদী। ১৮৪৪ খ্রিষ্টাব্দে চার্ল্‌স স্টিউয়ার্ট এই নদীর গতিপথ আবিষ্কার করেন। ডার্লিঙের উপর অবস্থিত সবচেয়ে বড় শহরের নাম ব্রোকেন হিল। এর তীরের অন্যান্য শহরগুলির মধ্যে আছে বার্ক, ব্রেওয়ারিনা ও উইল্কানিয়া। নদীটির প্রধান উপনদী বারওয়ন। এটি নিউ সাউথ ওয়েলস ও কুইন্সল্যান্ড রাজ্যের সীমান্তের অংশবিশেষ গঠন করেছে। ডার্লিং বর্তমানে কীটনাশক দূষণের শিকার এবং খরায় মাঝে মাঝেই শুকিয়ে যায়।
উজানীর জমিদার বাড়ি

উজানী জমিদার বাড়ি বাংলাদেশের গোপালগঞ্জ জেলায় অবস্থিত একটি ঐতিহাসিক নিদর্শন ও দর্শনীয় স্থাপনা। উজানী জমিদার বাড়িটি ঢাকা বিভাগের গোপালগঞ্জ জেলার মুকসুদপুরের উজানী গ্রামে অবস্থিত। বাড়িটির অবস্থান মুকসুদপুর উপজেলা সদর থেকে দক্ষিণ দিকে মুকসুদপুর - উজানী সড়কে ২০ কিলোমিটার দূরবর্তী উজানী ইউনিয়নের উজানী গ্রামে। ব্রিটিশ শাসন আমলে যশোর জেলার দুই জমিদার বংশ গোপালগঞ্জ জেলায় আসেন। তারা এই জেলার মুকসুদপুর উপজেলার উজানী গ্রামে বসবাস শুরু করেন। এই দুই জমিদার বংশের নাম ছিল রায় গোবিন্দ ও সুর নারায়ণ। তারা এখানে জমিদারি প্রথা চালু করেন এবং এখানে দ্বিতল ও ত্রিতল প্রাসাদ নির্মাণ করেন। এই প্রাসাদের পাশাপাশি এখানে তারা বৈঠকখানা, পুকুরের ঘাট, মঠ ও মন্দির নির্মাণ করেন। প্রায় পঞ্চাশ হেক্টর জায়গা নিয়ে তাদের এই জমিদারি ছিল। পরে দেশ ভাগের সময় এখানকার জমিদাররা পাশ্ববর্তী দেশ ভারতে চলে যান। তবে এখনো জমিদার সুর নারায়ণ বংশের একজন বংশধর আছেন, যার নাম সমরেন্দ্র চন্দ্র রায়। যার বয়স প্রায় ৮০ কিংবা ৮৫ হবে। উজানির জমিদারদের মোট সাতটি জমিদারী ছিল। তাদেরই একটি জমিদারী এলাকা খালিয়া জমিদার বাড়ি জমিদার রাজা রামমোহন রায় চৌধুরীকে তারা দান করেছিলেন। উজানী জমিদার বাড়ির মঠটি উপরের অংশ ভেঙ্গে গিয়েছে এবং যে মন্দিরটি আছে সেটাও প্রায় ধ্বংসের মুখে। সড়ক পথে ঢাকা থেকে গোপালগঞ্জের মুকসেদপুর এসে সেখান থেকে বাসে অথবা ব্যটারী চালিত অটো/ভ্যান/নসিমনে উজানী বাজারের দক্ষিণ দিকে ২০০ মিটার গেলে উজানী রাজবাড়ীতে পৌছানো যায়। জমিদার বাড়ি হোসেন, খোন্দকার বেলায়েত (১৬ সেপ্টেম্বর ২০১৩)। "ইতিহাসের ছেঁড়া পাতা উজানী রাজবাড়ী"। দৈনিক ইত্তেফাক। সংগ্রহের তারিখ ৩ ডিসেম্বর ২০১৭।  দৈনিক ইত্তেফাক দৈনিক ভোরের পাতা রাজবাড়ী "উজানী রাজবাড়ী" |ইউআরএল= এর মান পরীক্ষা করুন (সাহায্য)। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ২১ নভেম্বর ২০১৭। সংগ্রহের তারিখ ৩ ডিসেম্বর ২০১৭। [স্থায়ীভাবে অকার্যকর সংযোগ]